The Pragmatic Impacts of Sanders’ Big Dreams by Sarah van Gelder — YES! Magazine
Photo by Phil Roeder / Flickr.
Sarah van Gelder posted Apr 27, 2016 Vryheidsfront Plus | Skokkend dat Speaker van parlement nie debat oor plaasmoorde wil toelaat nie
Tuis | Nuutste nuus | Skokkend dat Speaker van parlement nie debat oor plaasmoorde wil toelaat nie
Nadat dr. Groenewald verlede week (16 Februarie) die Speaker van die Nasionale Vergadering, Baleka Mbete, versoek het om ŉ dringende debat oor die plaasmoorde en –aanvalle toe te laat, het hy nou die antwoord ontvang dat die versoek afgekeur is.
Dr. Groenewald sê dit is tragies dat ŉ moord op ŉ boer sowat elke vierde dag in Suid-Afrika en feitlik ŉ plaasaanval per dag volgens die Speaker nie dringend genoeg, of van genoegsame nasionale belang is om ŉ parlementêre debat daaroor toe te laat nie.
In die Speaker se antwoord skryf sy onder meer die aanvalle op boere is wel ŉ “ernstige aangeleentheid”, maar dat dit nie ŉ onmiddellike debat regverdig nie.
“Die hele land en die internasionale gemeenskap moet hiervan kennis neem. Dit wil voorkom asof die lewe van boere en hul werkers vir die regering nie van belang is nie.
“Tot en met die vyftiende van vandeesmaand is elf mense net in hierdie maand op plase vermoor terwyl daar dertig aanvalle was. In 2016 is 70 boere in 345 plaasaanvalle vermoor. Dit is een moord sowat elke vierde dag en feitlik ŉ plaasaanval per dag.
“Dit is absoluut onverstaanbaar dat die Speaker kan sê dit is nie belangrik of dringend genoeg om te bespreek nie.
“Veral kommerwekkend is die skerp toename in die aantal moorde en veral plaasaanvalle oor die laaste paar jaar, asook die brutaliteit in baie van die voorvalle. Die nasionale polisiediens kon ook nie daarin slaag om sy plig uit te voer om landelike gebiede en in die besonder die boerderygemeenskap, te beveilig nie.
“Hierdie is ŉ groeiende tragedie wat voor ons afspeel, en die regering kan ingryp indien die politieke wil daar is. Dit is nou egter duidelik dat hy met gevoude hande sit en toekyk terwyl die slagting op plase voortduur,” sê dr. Groenewald.